Універсітэт (станцыя метро, Кіеў)

**Універсітэт** (, ) — станцыя Кіеўскага метрапалітэна на Святошынска-Броварскай лініі паміж станцыямі «Вакзальная» і «Тэатральная». Адкрыта 6 лістапада 1960 у складзе першай чаргі будаўніцтва.

## Гісторыя 
Сваю назву станцыя атрымала ад галоўнага («чырвонага») корпуса універсітэта імя Т. Р. Шаўчэнкі. Побач са станцыяй таксама размешчаны Батанічны сад імя А. В. Фаміна, Уладзімірскі сабор, Нацыянальны педагагічны ўніверсітэт імя М. П. Драгаманава.

З 1986 года станцыя мае статус «помнік архітэктуры мясцовага значэння».

## Апісанне 
Класічны ўзор станцый метро 1950-х гадоў, глыбокага залажэння. Мае тры падземныя залы — сярэднюю і дзве залы з пасадачнымі платформамі. Залы станцыі злучаныя паміж сабой шэрагам праходаў-парталаў, якія чаргуюцца з пілонамі. Сярэдняя зала злучана з наземным вестыбюлем двума эскалатарнымі тунэлямі, паміж якімі размешчаны прамежкавы вестыбюль. У кожным эскалатарным тунэлі ўстаноўлена па трохстужачнаму эскалатару.

Наземны вестыбюль уяўляе сабой будынак квадратнай формы ў плане, перакрыты купалам са зборнага жалезабетону. Знаходзіцца на бульвары Тараса Шаўчэнкі. Да яго з абодвух бакоў прымыкаюць кароткія каланады, якія ўтвараюць уваход у батанічны сад. Над кожнай з уваходных / выходных дзвярэй вестыбюля размешчаны алюмініевыя вензелі з літарамі **М** — адзіныя ў кіеўскім метрапалітэне.

## Абсталяванне 
Афармленне станцыі ўяўляе сабой сінтэз архітэктуры і дэкаратыўнага мастацтва. У цэнтральнай зале ў кожным пілоне бюсты славутых навукоўцаў і пісьменнікаў. У тарцы да 1992 года была размешчана скульптура Уладзіміра Леніна (дэмантаваная, не захавалася). Абліцоўка пілонаў карычнева-ружовым мармурам з белым дэкаратыўным арнаментам з гіпсу, карнізы з адліванага шкла і асвятленне за імі, складаны ўзор на падлозе робяць гэтую станцыю надзвычай прывабнай. Шляхавыя сцены спачатку былі выкладзены кафлянай пліткай, замененай пры рамонце ў 1996 годзе на новую.

Мармур, якім абліцаваная станцыя, багаты акамянелымі рэшткамі дагістарычных істот. Напрыклад, на пілоне пад бюстам Максіма Горкага, а таксама ў абліцоўцы сцен бакавой залы па першым пуці можна знайсці вялікія зрэзы ракавін аманіту.

## Фотаздымкі 

File:Uiversitet metro station Kiev 2010 02.jpg|Цэнтральная зала, выгляд у бок эскалатараў
File:Uiversitet metro station Kiev 2010 03.jpg|Фотакалаж у тарцы залы, прысвечаны 50-годдзю метро
File:Universytet metro station Kiev 2010 16.jpg|Пасадачная платформа
File:Universytet metro station Kiev 2010 05.jpg|Вентыляцыйныя рашотка на пілонах
File:Universytet metro station Kiev 2010 17.jpg|Назва станцыі на шляхавай сцяне

File:Universytet metro station Kiev 2010 21.jpg|Дзверцы на шляхавай сцяне
File:Universytet metro station Kiev 2010 07.jpg|Праход ад верхняга эскалатара да прамежкавага вестыбюля
File:Uiversitet metro station Kiev 2010 pano.jpg|Панарама прамежкавага вестыбюля эскалатарнага нахілу
File:Universytet metro station Kiev 2010 10.jpg|Верхні эскалатарны нахіл
File:Universytet metro station Kiev 2010 pano top.jpg|Інтэр'ер наземнага вестыбюля
File:Uiversitet metro station Kiev 2010 04 big.jpg|Вензелі над дзвярыма наземнага вестыбюля
File:Universytet metro station Kiev 2010 20.jpg|Наземны вестыбюль, выгляд з боку Батанічнага саду

File:Uiversitet metro station Kiev 2010 Bogomolets.jpg|А. А. Багамолец
File:Uiversitet metro station Kiev 2010 Lomonosov.jpg|М. В. Ламаносаў
File:Uiversitet metro station Kiev 2010 Mendeleev.jpg|Д. І. Мендзялееў
File:Uiversitet metro station Kiev 2010 Skovoroda.jpg|Р. С. Скаварада
File:Uiversitet metro station Kiev 2010 Shevchenko.jpg|Т. Р. Шаўчэнка
File:Uiversitet metro station Kiev 2010 Gorkiy.jpg|А. М. Горкі
File:Uiversitet metro station Kiev 2010 Pushkin.jpg|А. С. Пушкін
File:Uiversitet metro station Kiev 2010 Franko.jpg|І. Я. Франко

## Рэжым працы 
Адпраўленне першага цягніка ў накірунку:
* ст. «Лясная» — 05:55
* ст. «Акадэмгарадок» — 05:55

Адпраўленне апошняга цягніка ў накірунку:
* ст. «Лясная» — 00:23
* ст. «Акадэмгарадок» — 00:24

## Крыніцы 
## Спасылкі 
* Старонка станцыі на афіцыйным сайце Кіеўскага метрапалітэна  
* Старонка станцыі на неафіцыйным сайце Кіеўскага метрапалітэна  
* Фатаграфіі станцыі на сайце metro.zarohem.cz  

Катэгорыя:Станцыі Кіеўскага метрапалітэна